**PROJEKTNA NALOGA**

**za "Ureditev medgeneracijskega športnega igrišča na Marija Gradcu s pripravo IDZ"**

1. **Splošno**

Občina gradi in obnavlja sistem otroških in športnih igrišč ter drugih površin za gibanje na prostem. Zaradi potrebe občanov vseh starostnih skupin po gibanju in razvijanju športnih vrednot občina vsako leto zgradi in opremi določeno število površin namenjenih gibanju in rekreaciji, za kar zagotovi finančna sredstva.

1. **Obstoječe stanje :**

Na lokaciji, kjer se predvideva ureditev **medgeneracijskega športnega igrišča na Marija Gradcu**

je bilo v preteklosti že zgrajeno športno igrišče. Zaradi modernizacije železniške proge je prišlo do spremembe gabaritov športnega igrišče in prostora za predvideno ureditev površin za šport in otroško igrišče.

1. **Izhodišča za pripravo ponudbe:**

V ponudbeno ceno je potrebno vključiti vse stroške za pripravo Idejne zasnove medgeneracijskega športnega igrišča (podloge za igrišče so v ACADU geodetski načrt - noveliran). Potrebno je nato zamišljeno postavitev tudi oceniti, pripraviti popise in predračun ter udejaniti – izvesti vse v prostoru s postavitvijo.

Predmet vseh ureditev je zemljišče v lasti Občine Laško parc. št. 342/28 in del – 342/27 k.o. Lahomšek. Orientacijska vrednost je 60.000,00 EUR z DDV.

Betonske tribune vzdolž balinišča so že odstranjene.

**Pomembno: Pred samo izvedbo del na terenu bo moral izvajalec pripravljen IDZ - končni predati v potrditev naročniku (od podpisa pogodbe max 14 dni).**

**Program ki ga je potrebno obdelati in umestiti v IDZ-ju in narediti pred oddajo ponudbe:**

Idejna zasnova naj vključuje nabavo in montažo štirih (4) kvalitetnih, tudi kombiniranih otroških igral, ki omogočajo varno igro različnim starostnim skupinam otrok, vključno z izvedbo potrebnih temeljev in pritrdilnega materiala, skladno z navodili proizvajalca. Igrišče mora biti opremljeno z varovalnimi podlogami (sipkim materialom, gumijasto podlogo ali gumijasto mrežo skozi katero raste trava). Na otroškem igrišču vgrajena zunanja igrala in podloge morajo ustrezati vsem sprejetim in veljavnim evropskim standardom SIST EN, ki so v Sloveniji veljavni kot nacionalni standardi in urejajo področje opreme otroških igrišč (splošne, ki obravnavajo varnostne zahteve za vsa igrala; posebne, ki obravnavajo dodatne zahteve za igrala kot so gugalnice, tobogani, vrtiljaki in viseče vrvne proge in dodatne, ki obravnavajo postopke montaže in rabe igral, zaščite pred padcem, vzdrževanja igral ter inšpekcijskih pregledov). Domneva se, da so igrala varno nameščena na ustrezno podlagi, kadar so skladna s standardoma SIST EN 1176 IN SIST EN 1177. Prostor z otroškimi igrali je potrebno ločiti od ostalega programa z ustrezno varovalno ograjo.

Na lokaciji je predvidena tudi umestitev treh (3) raznolikih zunanjih fitnes naprav oz. orodij z ustreznimi podlagami (air walker, cross trainer, pul down&chest).

Na delu namenjenemu ureditvi športnega igrišča je potrebno v površino, ki je na voljo umestiti in postaviti:

* en (1) koš, ki omogoča igranje košarke tri na tri in
* en (1 ) gol za mali nogomet ter
* predvideti možnost uporabe igrišča z dvema zložljivima mini goloma dim. 90 x 60 x 40 cm z mrežo.

Celotno igrišče se preplasti s finim asfaltom 3 cm AC 8 surf B50/70 A3 (na obstoječ asfalt se opravi obrizg).

Predvideti je potrebno tudi diagonalno osvetlitev z dvema svetlobnima telesoma, ki se priključita na električno omrežje tenis igrišč ali iz obstoječe elektro omarice fekalnega črpališča v neposredni bližini (priključevanje do svetlobnih teles 2 x 20m – dolžina kabla).

Obstoječe balinišče se ohrani, doda se ustrezno sipko podlago za balinanje.

V projektu je v IDZ - ju predvideti tudi barvno obdelavo posameznih zaključenih sklopov:

* prostor za igranje košarke tri na tri,
* prostor za mini nogomet,
* označiti 6 m prostor pred golom.

Ponudnik poda obvezno in pod kazensko in materialno odgovornostjo podpisano izjavo, da je seznanjen z vsemi okoliščinam na terenu.

Ob zaključku same izvedbe se opravi komisijski ogled in preda vsa dokumentacija z dokazili o ustreznosti materialov, atesti, certifikati in navodili za uporabo. Garancija na izvedbo je (5) let, za vgrajeno opremo in podloge na igrišču pa najmanj deset (10) let.

**Ob podaji ponudbe mora izdelovalec predložiti podrobni terminski plan priprave IDZ-ja, izgradnje športnega igrišča v skladu s priloženimi izhodišči in dokumentacijo.**

1. **Reference:**

Ponudniki, ki se lahko prijavijo na razpis morajo izpolnjevati pogoj, da so v zadnjih desetih (10) letih izvedli načrtovanje in izvedbo najmanj enega (1) športnega oz. otroškega igrišča primerljive velikosti 30 x 15 m in zahtevanih standardov.

1. **Rok obnove:**

Rok za izgradnjo športnega igrišča je tri (3) mesece od podpisa pogodbe, skrajni rok 15. 8. 2021 in predana dokumentacija.

Merila za izbor najugodnejše ponudbe:

|  |  |
| --- | --- |
| **Merilo** | **ponder - utež kriterija** |
| a ) ponudbena cena | 80 |
| b ) izdelava IDZ-ja | 20 |

1. **ponudbena cena**

cn - najnižja ponudbena cena z DDV izmed veljavnih ponudb

cp – ponudbena cena ponudnika z DDV

Ca - doseženo število točk ponudnika (zaokroženo na dve decimalni mesti)

Ca = (cn/cp) \* 80

1. **izdelava IDZ-ja**

Predložitev 1 referenc po zahtevi razpisa 2 točki

predložitev 2 reference nad zahtevanim številom 5 točk

predložitev 3 referenc nad zahtevanim številom 10 točk

predložitev 4 referenc nad zahtevanim številom 15 točk

predložitev 5 in več referenc nad zahtevanim številom 20 točk

Najugodnejši = Ca + b

**Najugodnejši ponudnik je tisti, ki zbere največje število točk po obeh merilih.**

Kontaktne osebe: Luka Picej; [luka.picej@lasko.si](mailto:luka.picej@lasko.si);

Priloga:

* obrazci

april 2021

Projektna naloga igrišče